wickkiey/tamil-wikipedia-chunked huggingface dataset:
# பாசானைட்டு

**பாசானைட்டு** *(Bassanite)* என்பது CaSO<sub>4</sub>•H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் சல்பேட்டு கனிமம் என்று இது விவரிக்கப்படுகிறது. ஒரு CaSO4 அலகுக்கு அரை மூலக்கூறு தண்ணீர் என்ற இயைபு காணப்படுவதால் இதை கால்சியம் சல்பேட்டு எமியைதரேட்டு என்ற பெயராலும் அழைக்கிறார்கள்.  
1910 ஆம் பாசானைட்டு கனிமம் முதன்முதலாக இத்தாலி நாட்டின் தென் பகுதியிலுள்ள விசுவியசு மலையில் கணடறியப்பட்டது. இந்நாட்டைச் சேர்ந்த 1853-1916 காலப்பகுதியில் வாழ்ந்த தொல்லுயிரியல் அறிஞர் பிரான்சிசுகோ பாசானியின் நினைவாக கனிமத்திற்கு பாசானைட்டு எனப் பெயரிடப்பட்டது. என்ற குறியீட்டால் அடையாளப்படுத்துகிறது.
# நிக்கோலாய் தெமியானோவ்

**நிக்கோலாய் யாகோவ்லெவிச் தெமியானோவ்** (*Nikolay Yakovlevich Demyanov*; ; , திவேர் – மார்ச் 19, 1938, மாஸ்கோ), உருசியாவைச் சேர்ந்த ஒரு கரிம வேதியியலாளர் ஆவார். தெம்யானோவ் என்ற பெயராலும் இவர் அறியப்படுகிறார். உருசிய அறிவியல் கல்விக்கழகத்தில் தெமியானோவ் ஒர் உறுப்பினராக இருந்தார். தெம்யானோவ் மறுசீரமைப்பு வினை என்ற கரிம வேதியியல் வினைக்காகவும் வேறு சில கண்டுபிடிப்புகளுக்காகவும் இவர் நன்கு அறியப்படுகிறார்.  
1930 ஆம் ஆண்டு இவருக்கு லெனின் பரிசு வழங்கப்பட்டது.
# கேத்தரின் பிகலோ

**கேத்தரின் ஆன் பிகலோ ** (; பிறப்பு நவம்பர் 27, 1951) ஒரு ஐக்கிய அமெரிக்க திரைப்படத் தயாரிப்பாளர், இயக்குநர் மற்றும் எழுத்தாளர் ஆவார். *பாயின்ட் பிரேக்* (1991), *த ஹர்ட் லாக்கர்* (2008) ஆகிய திரைப்படங்களை இயக்கியுள்ளார்.  
*த ஹர்ட் லாக்கர்* திரைப்படத்திற்காக சிறந்த இயக்குனருக்கான ஆசுக்கர் விருதினை வென்றார். 2020 ஆண்டு வரை இவ்விருதினை வென்ற முதல் மற்றும் ஒரே பெண் இயக்குநர் இவரே.
இவர் இயக்குநர் ஜேம்ஸ் கேமரன்-ஐ 1989 ஆம் ஆண்டு திருமணம் செய்தார். இவர்கள் 1991 இல் விவாகரத்து ஆனர்.
# கேத்தரின் பிகலோ

## திரைப்படங்கள்

| ஆண்டு | திரைப்படம் |  |
| --- | --- | --- |
| 1981 | *த லவ்லசு* |  |
| 1987 | *நியர் டார்க்* |  |
| 1990 | *புளு சிடீல்* |  |
| 1991 | *பாயின்ட் பிரேக்* |  |
| 1995 | *ஸ்டேரேஞ் டேய்ஸ்* |  |
| 1996 | *அன்டர்டோ* |  |
| 2000 | *த வெயிட் ஆஃப் வாட்டர்* |  |
| 2002 | *கே-19: த விடோமேக்கர்* |  |
| 2008 | *த ஹர்ட் லாக்கர்* | அகாதமி விருது - சிறந்த இயக்குநர் |
| 2012 | *சீரோ டார்க் தெர்டி* |  |
| 2017 | *டெட்ராயிட்டு* |  |
| 2019 | *டிரிப்பில் ஃபிரான்டியர்* | } |
# நாரை (வரிசை)

**நாரை வரிசை** அல்லது **குருயிபார்மஸ்** (Gruiformes) என்பது ஏராளமான வாழும் மற்றும் அற்றுவிட்ட பறவை குடும்பங்களை உள்ளடக்கிய ஒரு வரிசையாகும். இந்த வரிசையில் உள்ள உயிரினங்கள் உலகின் பல்வேறு பகுதிகளில் வாழ்கின்றன. குருயிபார்ம் என்ற சொல்லுக்கு "நாரை-போன்ற" என்று பொருள்.  
பாரம்பரியமாக,வேறு எந்த வரிசைக்கும் தொடர்பில்லாத நீர்நிலைகளுக்கு அருகில் இரைதேடும் பறவைகள் மற்றும் நிலவாழ் பறவைகளின் குடும்பங்கள் ஒன்றாக குருயிபார்மஸ் வரிசையின் கீழ் வகைப்படுத்தப்பட்டுள்ளன. இவற்றில் 14 பெரிய நாரைகள், சுமார் 145 இன சிறிய காணான்கோழிகள், மேலும் 1 முதல் 3 உயிரினங்களைக் கொண்டுள்ள பல்வேறுபட்ட குடும்பங்கள் வகைப்படுத்தப்பட்டுள்ளன. இந்த வரிசையில் உள்ள மற்ற பறவைகள் இதில் வகைப்படுத்தப்பட்டுள்ளதன்காரணமானது, அவற்றை எங்காவது ஓர் இடத்தில் வகைப்படுத்த வேண்டும் என்பதேயாகும். இதன் காரணமாக விரிவுபடுத்தப்பட்ட குருயிபார்மஸ் வரிசை உயிரினங்கள் தங்களுக்கென்று ஒரு தனித்துவமான கிளைப்பாட்டியலை கொண்டிருக்கவில்லை.  
-
-
-
-
# விநாயகர் கோயில், காணிப்பாக்கம்

**காணிப்பாக்கம் விநாயகர் கோவில்** (*Vinayaka Temple*) அல்லது **வரசித்தி விநாயகர் கோவில்** (**Vinayaka Temple** or **Sri Varasidhi Vinayaka Swamy Temple**) என்பது இந்தியாவின் ஆந்திரப் பிரதேச மாநிலத்தின் சித்தூர் மாவட்டத்தில் காணிப்பாக்கம் எனும் ஊரில் உள்ளது. இக்கோயில் சித்தூர் நகரத்திலிருந்து 11 கிலோ மீட்டர் தொலைவிலும், திருப்பதியிலிருந்து 68 கிலோ மீட்டர் தொலைவிலும் அமைந்துள்ளது. இக்கோயில் திராவிடக் கட்டிடக்கலை அமைப்பில் கட்டப்பட்டது.
# விநாயகர் கோயில், காணிப்பாக்கம்

## வரலாறு

இந்த விநாயகர் கோயில் முதலாம் குலோத்துங்கச் சோழனால் நிறுவப்பட்டது. பின்னர் 1336-இல் விஜயநகரப் பேரரசால் இக்கோயில் விரிவாக்கப்பட்டது.
# விநாயகர் கோயில், காணிப்பாக்கம்

## கோயில் நிர்வாகம்

ஆந்திரப் பிரதேச மாநில அறநிலையத் துறையின் கீழ் உள்ள இக்கோயிலை 15 உறுப்பினர்கள் கொண்ட அமைப்பு நிர்வகித்து வருகிறது.
# விநாயகர் கோயில், காணிப்பாக்கம்

## திருவிழாக்கள்

- விநாயகர் சதுர்த்தி .
# தி மெயில்

அண்ணா சாலையில் *தி மெயில்* அலுவலகம்]]
***தி மெயில்***, (***The Mail***) ***தி மெட்ராஸ் மெயில்*** (***The Madras Mail***) என்று 1928ஆம் ஆண்டு வரை அழைக்கப்பட்ட, அப்போதைய சென்னை மாகாணத்தில் 1868ஆம் ஆண்டு முதல் 1981ஆம் ஆண்டு வரை வெளிவந்த செய்தித்தாளாகும்.
# தி மெயில்

## மாலை செய்தித்தாள்

இது இந்தியாவில் தமிழ்நாட்டில் தற்போதைய சென்னையிலிருந்து வெளியான முதல் மாலை செய்தித்தாளாகும்.
# தி மெயில்

## வரலாறு

*தி மெட்ராஸ் மெயில்* சார்லஸ் லாசன் மற்றும் ஹென்றி கார்னிஸ் என்ற இரு பத்திரிக்கையாளர்களால் 14 டிசம்பர் 1868இல் தொடங்கப்பட்டது. இவ்விதழை ஆரம்பிப்பதற்கு முன்னர் இவர்கள் இருவரும் *தி மெட்ராஸ் டைம்ஸ்* இதழில் ஆசிரியர்களாகப் பணி புரிந்துவந்தனர். அவ்விதழின் உரிமையாளர்களான காண்ட்ஸ் மற்றும் சன்ஸ் நிறுவனத்தாருடன் ஏற்பட்ட கருத்துவேறுபாடு காரணமாக அங்கிருந்து பணி விலகினர். பின்னர் *தி மெட்ராஸ் டைம்ஸ்* மற்றும் *தி இந்து* செய்தித்தாள்களுக்குப் போட்டியாக *தி மெட்ராஸ் மெயில்* உருவெடுத்தது.  
1921இல் இவ்விதழானது ஐரோப்பிய வணிகரான ஜோன் ஓக்ஷோட் ராபின்சன் என்பவரால் வாங்கப்பட்டு, அவருடைய வணிகக்குழுமத்தோடு இணைக்கப்பட்டது. 1945இல் இந்திய பெரும் வணிகரான எஸ். அனந்தராமகிருஷ்ணன் என்பவரால் வாங்கப்பட்டு, 1981இல் அவராலும் அவருடைய குடும்பத்தாராலும் நிர்வகிக்கப்பட்டு வந்தது.
# பூததங்கெட்டு

**பூததங்கெட்டு** என்பது இந்தியாவின், கேரள மாநிலத்தில் உள்ள எர்ணாகுளம் மாவட்டத்தில் உள்ள ஒரு அணை மற்றும் சுற்றுலா தலமாகும். இது பிண்டிமானா கிராமத்திற்கு அருகே அமைந்துள்ளது. இது கோதமங்கலம் நகரிலிருந்து சுமார் 10 கி.மீ.. தொலைவிலும், கொச்சியிலிருந்து 50 கி.மீ.. தொலைவில் உள்ளது. பூததங்கெட்டு நீர்த்தேக்கத்துக்கு (தட்டேகாடு நீர்த்தேக்கம்) துணையாக நவீன சேம நீர்த்தேக்கம் கூடுதலாக கட்டபட்டுள்ளது.
# பூததங்கெட்டு

## காணத்தக்க இடங்கள்

### பூததங்கெட்டு

பெரியாறு ஆற்றின் இருபுறமும் ஒழுங்கற்ற பெரிய கற்கள் வைக்கப்பட்டு அணை அமைக்கப்பட்டது போன்று காட்சியளிக்கிறது. இதனால் இது மனித ஆற்றலுக்கு மேற்பட்டதாக அமைந்த இயற்கை அணை போல தோற்றமளிக்கிறது. பூததங்கெட்டு என்ற பெயருக்கு பூதக் கோட்டை என்று பொருள். சென்ற தலைமுறையினர் இதை பூதம் கட்டியதாகக் கருதினர்.  
மேலும் இங்கே அமைந்துள்ளவை:  
1. பூததங்கெட்டு நீர்தேக்கம்
1. சலீம் அலி பறவைகள் காப்பகம் (தட்டெக்காடு பறவைகள் சரணாலயம்)
1. இடமலயாறு நீர்த்தேக்கம் இந்த இடத்திலிருந்து சுமார் 12 கி.மீ. தொலைவில் உள்ளது
# பூததங்கெட்டு

## தொன்மக்கதை

அணையின் பெயருக்குப் பின்னால் உள்ள காரணம் என்னவென்றால், அரக்கர்கள் (பூதங்கள்) திரிக்காரியூர் கோயிலை மூழ்கடிக்கத் திட்டமிட்டனர். இதற்காக பெரியாறு ஆற்றில் ஒரு அணையை உருவாக்கி விடிவதற்குள் அந்தப் பகுதியை வெள்ளத்தால் மூழ்கடிக்க திட்டமிட்டனர். சர்வ வல்லமையுள்ள சிவன் ஒரு தந்திரத்தைப் பயன்படுத்தி, அவர்களின் திட்டத்தைத் தடுக்க முனைந்தார். அவர்கள் அணையைக் கட்டிக்கொண்டிருந்தபோது பொழுது விடிய உள்ளதற்கு அடையாளமாக சேவல் கூவும் சத்தத்தை போலியாக உருவாக்கினார். வெளிச்சத்துக்கு பயந்து பூதங்கள் அந்த இடத்தை விட்டு ஓடிவிட்டன. அவற்றின் முயற்சிக்கு ஒரு தெளிவான சான்று என, பூதங்கள் ஆற்றங்கரையில் ஓடியதாகக் கருதப்பட்ட கற்பாறைகளில் உள்ள கால்தடங்கள் பழைய இங்கு உள்ளதாக இப்பகுதியினர் தெரிவிக்கின்றனர். பெரியாறு ஆறு இந்த பாறைகள் உள்ள குறுகிய இடத்தின் வழியாக பாய்கிறது.
# பூததங்கெட்டு

## யதார்த்தம்

இந்த கரடுமுரடான பாறைகள் உள்ளதற்கு காரணம் இரண்டு பெரிய வெள்ளங்கள் எனப்படுகின்றது. ஒன்று 4 ஆம் நூற்றாண்டிலும் மற்றொன்று 1341 ஆம் ஆண்டிலும் ஏற்பட்ட வெள்ளமாகும். இந்த வெள்ளங்கள் கொச்சி துறைமுகம் உருவாக காரணமாயிற்று. வெள்ளத்தின் போது ஏற்பட்ட பாரிய நிலச்சரிவுகளால் பிரம்மாண்டமான பாறைகள் மலையிலிருந்து கீழே உருண்டு விழுந்து பழைய பூதத்தங்கெட்டில் சிக்கியுள்ளன என்று நம்பப்படுகிறது.
# பூததங்கெட்டு

## போக்குவரத்து

இங்கிருந்து ஆலுவாவில் (கொச்சி) தொடருந்து நிலையம் சுமார் 43 கி.மீ.ட்டரும், கொச்சி பன்னாட்டு வானூர்தி நிலையம் சுமார் 26 கி.மீ.ட்டர் தொலைவிலும் உள்ளது.
# தெலங்காணா இயக்கம்

**தெலங்காணா இயக்கம் (Telangana movement )** என்பது இந்தியாவில் முன்பே இருந்த ஆந்திரப் பிரதேசத்திலிருந்து தெலங்காணா என்ற புதிய மாநிலத்தை உருவாக்குவதற்கான இயக்கத்தைக் குறிக்கிறது. புதிய மாநிலம் ஐதராபாத்தின் முந்தைய சுதேச மாநிலத்தின் தெலுங்கு பேசும் பகுதிகளுக்கு ஒத்திருக்கிறது. பல ஆண்டுகால எதிர்ப்பு மற்றும் கிளர்ச்சிக்குப் பின்னர், மத்திய அரசு, ஐக்கிய முற்போக்குக் கூட்டணியின் கீழ், தற்போதுள்ள ஆந்திர மாநிலத்தை இரண்டாகப் பிரிக்க முடிவு செய்து, 2014 பிப்ரவரி 7, அன்று, மத்திய அமைச்சரவை ஒருதலைப்பட்சமாக தெலுங்கானாவை உருவாக்குவதற்கான மசோதாவை அனுமதித்தது. ஏறக்குறைய ஒரு தசாப்த காலமாக நீடிக்கும் இது தென்னிந்தியாவில் மிக நீண்ட கால இயக்கங்களில் ஒன்றாகும். 2014 பிப்ரவரி 18 அன்று, மக்களவையில் குரல் வாக்கெடுப்புடன் மசோதாவை நிறைவேற்றியது. இதனையடுத்து, இந்த மசோதாவை இரண்டு நாட்களுக்கு பின்னர் பிப்ரவரி 20 அன்று மாநிலங்களவை நிறைவேற்றியது. இந்த மசோதாவின் படி, ஐதராபாத் தெலங்காணாவின் தலைநகராக இருக்கும். அதே நேரத்தில் இந்த நகரம் ஆந்திராவின் எஞ்சிய மாநிலத்தின் தலைநகராகவும் பத்து ஆண்டுகளுக்கு மேல் இருக்காது. 2014 சூ ன் 2 அன்று, தெலங்காணா உருவாக்கப்பட்டது.
# தெலங்காணா இயக்கம்

## வரலாறு

1953 திசம்பரில், மாநில மறுசீரமைப்பு ஆணையம் மொழியியல் அடிப்படையில் மாநிலங்களை உருவாக்கத் தயாரிக்கப்பட்டது. இந்த ஆணையம், பொதுக் கோரிக்கையின் காரணமாக, ஐதராபாத் மாநிலத்தை பிரிக்கவும், மராத்தி பேசும் பகுதியை பம்பாய் மாநிலத்துடனும், கன்னடம் பேசும் பகுதியை மைசூர் மாநிலத்துடனும் இணைக்க பரிந்துரைத்தது. ஐதராபாத் மாநிலத்தின் தெலுங்கு பேசும் தெலங்காணா பகுதியை ஆந்திர மாநிலத்துடன் இணைப்பதன் நன்மை தீமைகள் குறித்து மாநில மறுசீரமைப்பு ஆணையம் விவாதித்தது. ஆணையத்தின் அறிக்கையின் பத்தி 374 கூறியது: " விசாலந்திராவை உருவாக்குவது ஒரு சிறந்த அம்சமாகும்., இது ஆந்திரா மற்றும் தெலங்காணாவில் உள்ள பல தனிநபர்கள் மற்றும் பொது அமைப்புகள் நீண்ட காலமாக உணர்ச்சியுடன் இணைக்கப்பட்டுள்ளன. மாறாக இதற்கு வலுவான காரணங்கள் இல்லாவிட்டால், இந்த உணர்வு கருத்தில் கொள்ள உரிமை உண்டு ". தெலங்காணாவைப் பற்றி விவாதித்து, மாநில மறுசீரமைப்பு ஆணையத்தின் அறிக்கையின் 378 வது பத்தியில், "விசாலந்திராவின் எதிர்ப்பின் முக்கிய காரணங்களில் ஒன்று, தெலங்காணாவின் கல்வி ரீதியாக பின்தங்கிய மக்களால் அவர்கள் பயமுறுத்தியதாகவும், அவர்கள் மிகவும் முன்னேறிய மக்களால் சுரண்டப்படலாம் என்றும் உணரப்படுவதாகவும் தெரிகிறது. ஏற்கனவே தமிழ்நாடு மக்களால் சதுப்பு நிலமாக இருந்த கடலோரப் பகுதிகள் ". அதன் இறுதி பகுப்பாய்வில், மாநில மறுசீரமைப்பு ஆணையம் உடனடி இணைப்புக்கு எதிராக பரிந்துரைத்தது. பத்தி 386 இல் "இந்த காரணிகள் அனைத்தையும் கவனத்தில் எடுத்துக் கொண்டபின், அது ஆந்திரா மற்றும் தெலங்காணாவின் நலன்களுக்காக இருக்கும் என்ற முடிவுக்கு வந்துள்ளோம். தற்போது தெலங்காணா பகுதி ஒரு தனி மாநிலமாக அமைந்தால், ஐதராபாத் மாநிலமாக அறியப்படலாம். பொதுத் தேர்தல்களுக்குப் பிறகு ஆந்திராவுடன் ஒன்றிணைவதற்கான ஏற்பாடுகளுடன் அல்லது 1961 ஆம் ஆண்டில் அல்லது மூன்றில் இரண்டு பங்கு பெரும்பான்மையால், ஐதராபாத் மாநிலத்தின் சட்டமன்றம் அத்தகைய ஒருங்கிணைப்புக்கு ஆதரவாக தன்னை வெளிப்படுத்தினால். "  
மாநில மறுசீரமைப்பு ஆணையத்தின் பரிந்துரைகளை நிறைவேற்றிய பின்னர், அப்போதைய உள்துறை அமைச்சர் பண்டிட் கோவிந்த் வல்லப் பந்த், ஆந்திர மாநிலத்தையும் தெலங்காணாவையும் ஒன்றிணைத்து ஆந்திர மாநிலத்தை உருவாக்க 1956 நவம்பர் 1 ஆம் தேதி ஜென்டில்மேன் ஒப்பந்தத்தின் வடிவத்தில் தெலங்காணாவுக்கு பாதுகாப்பு அளித்த பின்னர் முடிவு செய்தார்.
<sup data-ve-ignore="true">&#x5B; *<span title="This claim needs references to reliable sources. (March 2014)">மேற்கோள் தேவை</span>* &#x5D;</sup>
# லடாக் தன்னாட்சி மலை வளர்ச்சிக் குழு, லே

**லடாக் தன்னாட்சி மலை வளர்ச்சிக் குழு, லே** (**Ladakh Autonomous Hill Development Council, Leh** (**LAHDC Leh**), இந்தியாவின் தன்னாட்சி நிர்வாகப் பகுதிகளில் ஒன்றாகும். லடாக் ஒன்றியப் பகுதியில் அமைந்த லே மாவட்ட மலை வளர்ச்சிப் பணிகளை தன்னாட்சியுடன் நிர்வகிப்பதற்கு இந்த வளர்ச்சிக் குழு அமைக்கப்பட்டது. இதன் தலமையிடம் லே நகரம் ஆகும்.
# லடாக் தன்னாட்சி மலை வளர்ச்சிக் குழு, லே

## வரலாறு

லடாக் பிரதேச மக்களின் நீண்ட கோரிக்கையை நிறைவேற்றுவதற்கு, லடாக் தன்னாட்சி மலை வளர்ச்சிக் கவுன்சில் சட்டம், 1995-இன் படி, லே மாவட்ட வளர்ச்சிக்கு லடாக் தன்னாட்சி மலை வளர்ச்சிக் குழு, லே, மற்றும் 2003-இல் கார்கில் மாவட்ட வளர்ச்சிக்கு லடாக் தன்னாட்சி மலை வளர்ச்சிக் குழு, கார்கில் அமைக்கப்பட்டது.
# லடாக் தன்னாட்சி மலை வளர்ச்சிக் குழு, லே

## அதிகாரங்கள்

தன்னாட்சி மலைக் குழுக்கள் மாவட்டத்தின் கிராம ஊராட்சிகளுடன் நேரடியாகத் தொடர்பு கொண்டு, பொருளாதார வளர்ச்சி, கல்வி, நிலப் பயன்பாடு, வரி விதிப்பு, உள்ளாட்சி மற்றும் ஊராட்சி ஆளுகைத் திறன் மேம்பாடு விரித்து கொள்கை முடிவு எடுத்தல், ஊராட்சி ஒன்றியங்களின் செயல்பாடுகளை ஆய்வு செய்தல் முக்கியப் பணியாகும்.லடாக் ஒன்றியப் பகுதியின் துணை-நிலை ஆளுநர், இப்பகுதியில் சட்டம் & ஒழுங்கு, நீதிமன்றம், கல்லூரி & பல்கலைகழகங்கள், தொலைதொடர்பு வசதிகளை நிர்வகிப்பார்.
# லடாக் தன்னாட்சி மலை வளர்ச்சிக் குழு, லே

## தன்னாட்சிக் குழு

தன்னாட்சி குழு 30 கவுன்சிலர்கள் கொண்ட அமைப்பாகும். இதில் 26 கவுன்சிலர்கள் தேர்தல் முறையில் நேரடியாகத் தேர்ந்தெடுக்கப்படுவர். நியமன உறுப்பினர்கள் 4.தன்னாட்சி அமைப்பின் நிர்வாகக் குழுவில் தலைமை நிர்வாக கவுன்சிலர் மற்றும் 4 பிற நிர்வாகக் க்வுன்சிலர்கள் இருப்பர்.
# லடாக் தன்னாட்சி மலை வளர்ச்சிக் குழு, லே

## இதனையும் காண்க

- லடாக் தன்னாட்சி மலை வளர்ச்சிக் குழு, கார்கில்
- இந்தியாவின் தன்னாட்சி நிர்வாகப் பகுதிகள்
# வை. லட்சுமிநாராயணா

**வை. லட்சுமிநாராயணா** **( V. Lakshminarayana)** (1911-1990) இவர் ஒரு இந்திய இசைக்கலைஞர் ஆவார். 1911 இல் கேரளாவில் பிறந்த இவர் 29 வயதில் இசை பேராசிரியரானார். இவரது மகன்கள் எல். வைத்தியநாதன், எல். சுப்பிரமணியம் மற்றும் எல்.சங்கர் ஆகியோரும் ஒரு குறிப்பிடத்தக்க இசைக்கலைஞர்கள் ஆவர்.  
அமெரிக்காவின் லாஸ் ஏஞ்சலஸின் விட்டர் கல்லூரி இசை அகாதமியின் கால்-ஸ்டேட் பல்கலைக்கழகத்தின் பல உலக இசை விழாக்களில் வயலின் வாசித்தார். அமெரிக்காவின் இந்திய இசை இரசிகர்களால் வழங்கப்பட்ட `சங்கீத சக்ரவர்த்தி 'உட்பட பல விருதுகள் மற்றும் பட்டங்களால் இவர் கௌரவிக்கப்பட்டார்.  
பேராசிரியர். லட்சுமிநாராயண ஐயர் வெளிநாடுகளில் உள்ள பல்கலைக்கழகங்களில் வருகை பேராசிரியராகவும் கலைஞராகவும் பணியாற்றினார். கலிபோர்னியாவின் கலிபோர்னியா கலை நிறுவனத்தின் வலென்சியாவில் வருகை பேராசிரியராக இருந்தார். இவர் தனது மகளும் இசையமைப்பாளருமான ஞானத்தின் இசையமைப்பிற்கு பல கீர்த்தனங்களையும் சிட்டாஸ்வரர்களையும் இயற்றினார்.  
1992ஆம் ஆண்டில், சென்னை, மியூசிக் அகாடமி, வி. லட்சுமிநாராயண ஐயரின் பங்களிப்பை "ஹால் ஆஃப் ஃபேமில்" வைத்து கௌரவித்தது. இவரது நினைவாக அஞ்சலி செலுத்தும் வகையில் லட்சுமிநாராயண உலகளாவிய இசை விருதுகள் நிறுவப்பட்டுள்ளன. வி.லட்சுமிநாராயணனின் நினைவாக 2004 ல் இந்திய அரசு ஒரு அஞ்சல் முத்திரையை வெளியிட்டது.
# எல். வைத்தியநாதன்

**லட்சுமிநாராயண வைத்தியநாதன் ( Lakshminarayana Vaidyanathan)** (பிறப்பு: 1942 ஏப்ரல் 9 - இறப்பு: 2007 மே 17) இவர் ஒரு புகழ்பெற்ற இசைக்கலைஞரும், இசை இயக்குநரும் மற்றும் இசையமைப்பாளரும், கர்நாடக இசை பாரம்பரியத்தில் பயிற்சி பெற்றவருமாவார். வைத்தியநாதன் சென்னையில் வை. லட்சுமிநாராயணா மற்றும் சீதாலட்சுமி ஆகிய இருவருக்கும் பிறந்தார். திறமையான வயலின் கலைஞர்களான எல். சங்கர் மற்றும் எல். சுப்பிரமணியம் ஆகியோரின் அண்ணன் ஆவார் மால்குடி நாட்கள் என்ற பிரபல தொலைக்காட்சித் தொடரின் இசையை இவர் உருவாக்கினார். இந்த மூன்று சகோதரர்களும் தங்கள் தந்தையிடமிருந்து இசை பயிற்சி பெற்றனர்.
# எல். வைத்தியநாதன்

## தொழில்

திரைப்பட இசையமைப்பாளர் ஜி.கே.வெங்கடேசின் உதவி இசை இயக்குநராக தனது வாழ்க்கையைத் தொடங்கிய வைத்தியநாதன், தமிழ், கன்னடம் உள்ளிட்ட மொழிகளில் 170க்கும் மேற்பட்ட படங்களுக்கு இசையமைத்துள்ளார். இவரது குறிப்பிடத்தக்க படைப்புகளில் தமிழில் பேசும் படம், சந்தியா ராகம், ஏழாவது மனிதன், தசரதன் மற்றும் மறுபக்கம் மற்றும் கன்னடத்தில் *அபரிச்சிதா*, *குபி மாத்து ஐயலா*, *ஒண்டு முத்தினா கதே* ஆகியவை அடங்கும். நாட்டின் மிகச் சிறந்த இசை அமைப்பாளர்களில் ஒருவரான இவர், ஒலிக் கலவையில் இன்றைய தொழில்நுட்ப முன்னேற்றங்கள் வருவதற்கு முன்பாகவே, அரிய மற்றும் அறியப்படாத கருவிகளைப் பயன்படுத்துவதற்கும், மாண்டலின், புல்லாங்குழல் மற்றும் வயலின் ஆகியவற்றிலிருந்து ஒலிகளை நுட்பமாக பல்வேறு நாட்டு தாளக் கருவிகளுடன் கலப்பதற்கும் அறியப்பட்டார். இசையமைப்பாளர் சி. அஸ்வத்துடன் இணைந்து , அஸ்வத்-வைத்தி என்ற பெயரில் பல கன்னடத் திரைப்படங்களுக்கு இசையமைத்தார். இவரது ஒரு கவர்ச்சியான மற்றும் நீடித்த அமைப்பு, சங்கர் நாக் இயக்கத்தில் வெளியான மால்குடி நாட்களின் (தொலைக்காட்சித் தொடர்) தொடக்க மற்றும் நிறைவு இசையான 'தானா நா நானா' என்பதாகும்  
2003 ஆம் ஆண்டில், திரைப்படத்தில் இவரது சிறப்பான பங்களித்ததற்காக தமிழ்நாடு அரசு கலைமாமணி விருது வழங்கியது.
# லடாக் தன்னாட்சி மலை வளர்ச்சிக் குழு, கார்கில்

**லடாக் தன்னாட்சி மலை வளர்ச்சிக் குழு, கார்கில்** (**Ladakh Autonomous Hill Development Council, Kargil**) (**LAHDC Kargil**), இந்தியாவின் தன்னாட்சி நிர்வாகப் பகுதிகளில் ஒன்றாகும். லடாக் ஒன்றியப் பகுதியில் அமைந்த கார்கில் மாவட்ட மலை வளர்ச்சிப் பணிகளை தன்னாட்சியுடன் நிர்வகிப்பதற்கு இந்த வளர்ச்சிக் குழு 2003-இல் நிறுவப்பட்டது. இதன் தலமையிடம் கார்கில் நகரம் ஆகும்.  
இம்மலை மாவட்ட தன்னாட்சி நிர்வாகக் குழுவிற்கான பொதுத் தேர்தல் ஆகஸ்டு 2018-இல் நடைபெற்றது. இத்தேர்தலில் 79.65% வாக்குகள் பதிவானது.தேர்தலில் வென்ற இடங்களில் வென்ற தேசிய மாநாட்டுக் கட்சி மற்றும் இந்திய தேசிய காங்கிரசு கூட்டணியின் தேசிய மாநாட்டு கட்சியின் உறுப்பினர் மாவட்டத் தலைமை நிர்வாகக் கவுன்சிலராக பெரோஸ் அகமது கான் தேர்ந்தெடுக்கப்பட்டார்.
# லடாக் தன்னாட்சி மலை வளர்ச்சிக் குழு, கார்கில்

## வரலாறு

லடாக் பிரதேச மக்களின் நீண்ட கோரிக்கையை நிறைவேற்றுவதற்கு, லடாக் தன்னாட்சி மலை வளர்ச்சிக் கவுன்சில் சட்டம், 1995-இன் படி, 2003-இல் கார்கில் மாவட்ட வளர்ச்சிக்கு லடாக் தன்னாட்சி மலை வளர்ச்சிக் குழு, கார்கில் அமைக்கப்பட்டது.
# லடாக் தன்னாட்சி மலை வளர்ச்சிக் குழு, கார்கில்

## அதிகாரங்கள்

தன்னாட்சி மலைக் குழுக்கள் மாவட்டத்தின் கிராம ஊராட்சிகளுடன் நேரடியாகத் தொடர்பு கொண்டு, பொருளாதார வளர்ச்சி, கல்வி, நிலப் பயன்பாடு, வரி விதிப்பு, உள்ளாட்சி மற்றும் ஊராட்சி ஆளுகைத் திறன் மேம்பாடு விரித்து கொள்கை முடிவு எடுத்தல், ஊராட்சி ஒன்றியங்களின் செயல்பாடுகளை ஆய்வு செய்தல் முக்கியப் பணியாகும்.லடாக் ஒன்றியப் பகுதியின் துணை-நிலை ஆளுநர், இப்பகுதியில் சட்டம் & ஒழுங்கு, நீதிமன்றம், கல்லூரி & பல்கலைகழகங்கள், தொலைதொடர்பு வசதிகளை நிர்வகிப்பார்.
# லடாக் தன்னாட்சி மலை வளர்ச்சிக் குழு, கார்கில்

## தன்னாட்சிக் குழு

தன்னாட்சி குழு 30 கவுன்சிலர்கள் கொண்ட அமைப்பாகும். இதில் 26 கவுன்சிலர்கள் தேர்தல் முறையில் நேரடியாகத் தேர்ந்தெடுக்கப்படுவர். 4 நியமன உறுப்பினர்கள்
லடாக் துணைநிலை ஆளுநரால் நியமிக்கப்படுவர். தன்னாட்சி அமைப்பின் நிர்வாகக் குழுவில் தலைமை நிர்வாக கவுன்சிலர் மற்றும் 4 பிற நிர்வாகக் க்வுன்சிலர்கள் இருப்பர்.
# லடாக் தன்னாட்சி மலை வளர்ச்சிக் குழு, கார்கில்

## இதனையும் காண்க

- லடாக் தன்னாட்சி மலை வளர்ச்சிக் குழு, லே
- இந்தியாவின் தன்னாட்சி நிர்வாகப் பகுதிகள்
# பாவகீதம்

**பாவகீதம் ( Bhavageeth)** (அதாவது 'உணர்ச்சி கவிதை') என்பது இந்தியாவில் கவிதை மற்றும் மெல்லிசையின் ஒரு வடிவமாகும். இந்த வகையறையில் பாடப்பட்ட பெரும்பாலான கவிதைகள் காதல், இயற்கை மற்றும் தத்துவம் போன்றவற்றுடன் தொடர்புடையவை, மேலும் கஜல்கள் ஒரு விசித்திரமான மீட்டருடன் பிணைக்கப்பட்டிருந்தாலும், கசல்களிடமிருந்து பாவகீதம் அதிகம் வேறுபட்டதல்ல. இந்த வகை கருநாடகம் மற்றும் மகாராட்டிராவில் மிகவும் பிரபலமானது. இது பிற மொழிகளில் வெவ்வேறு பெயர்களால் அழைக்கப்படலாம்.
# பாவகீதம்

## கன்னட பாவகீதம்

கன்னட பாவகீதம் நவீன கன்னட கவிதைகளிலிருந்து பெறப்படுகிறது. நவீன கன்னட கவிஞர்கள் குவேம்பு, டி.ஆர் பேந்த்ரே, கோபாலகிருஷ்ண அடிகா, கே. எஸ். நரசிம்மசுவாமி, ஜி எஸ் சிவருத்ரப்பா, கே. எஸ். நிசார் அகமது, ராஜு அனந்தசாமி ஆகியோரின் பாடல்களுக்கு இவ்வகையான இசையமைக்கப்பட்டுள்ளன.
# பாவகீதம்

## மராத்தி பாவகீதம்

மராத்தி பாவகீதம் மராத்தி மொழி கவிதைகளிலிருந்து பெறப்படுகிறது. இவ்வகை இசையில் குறிப்பிடத்தக்க இசையமைப்பாளர்கள் / கலைஞர்கள் / பாடகர்கள் ஹிருதநாத் மங்கேஷ்கர், லதா மங்கேஷ்கர், ஆஷா போஸ்லே, சுதிர் பாட்கே, அருண் தேதி, மற்றும் சுமன் கல்யாண்பூர் ஆகியோர் அடங்குவர். கவிஞர்களில் சுரேஷ் பட் (மராத்தி கசல்களை பிரபலமாக்கியவர்) மற்றும் சாந்தா ஷெல்கே ஆகியோர் அடங்குவர்.
# சங்கீத நாடகம்

**சங்கீத நாடகம் (Sangeet Natak )** என்றால் மராத்தி மொழியில் இசை நாடகம் என்று பொருள். பெயர் குறிப்பிடுவது போல, இந்த நாடக வடிவம் உரைநடை மற்றும் கவிதைகளை பாடல்களின் வடிவத்தில் இணைத்து கதையை வெளிப்படுத்துகிறது. ஒரு வகையில், அவை இசையுடன் மிகவும் ஒத்தவை. மராத்தி நாடக அரங்குகளின் வளர்ச்சியில் சங்கீத நாடகங்கள் முக்கியப் பங்கு வகித்தது. இதனால் மராத்தி திரையுலகம் மற்றும் இந்தியத் திரைப்படத்துறை ஆகியவற்றில் ஒரு முக்கிய பங்கை பெற்றது. சங்கீத நாடகம் இறைவன் நடராசனைப் புகழ்ந்து தொடங்கப்படுகிறது. இது நாந்தி அல்லது மங்களச்சரணம் அல்லது சுச்சக்பாத் என்று அழைக்கப்படுகிறது. இந்திய பாரம்பரிய இசையைப் பயன்படுத்த அவை பிரபலமாக உள்ளன. மகாராட்டிரா மற்றும் அதைச் சுற்றியுள்ள மாநிலங்களில் பிரபலமான இரண்டு குரல் கலைகளில் ஒன்றான **நாட்டிய சங்கீதம்** என்று அழைக்கப்படுகிறது. மற்றொன்று பாவகீதம் என்பதாகும்.
# சங்கீத நாடகம்

## வரலாறு

### ஆரம்பம்

விஷ்ணுதாசு பவே மராத்தி நாடக அரங்கங்களின் நிறுவனர் என்று கருதப்படுகிறார். 1843ஆம் ஆண்டில், இவரது குழு மராத்தி நாடகத்தின் *சீதா* சுயம்வர் முதல் பொது நிகழ்ச்சியை நடத்தியது. நாடகங்களில் இசையின் ஒருங்கிணைப்பு 1879ஆம் ஆண்டில் மிகவும் தாமதமாகவே நடந்தது. நாடக எழுத்தாளரும் தயாரிப்பாளருமான திரிலோகேக்கர் தனது இசை நாடகமான நள- தமயந்தியை வழங்கினார். மராத்தி மேடையில் இதுவே முதல் இசை நாடகம் ஆகும்.  
ஆனால் பல்வந்த் பாண்டுரங் கிர்லோசுகர் (அன்னாசாகேப் கிர்லோசுகர் என்று பிரபலமாக அறியப்படுபவர்) தனது முதல் இசை நாடகமான சாகுந்தலையை காளிதாசரின் அபிஞான சாகுந்தலம் என்ற நாடகத்தை அடிப்படையாகக் கொண்டு அரங்கேற்றியபோதுதான், 1880 அக்டோபர் 31, அன்று புனேவில் சங்கீத நாடகத்தின் போக்கு உண்மையில் தொடங்கியது. கிர்லோசுகர் தனது 7 செயல்களின் சாகுந்தலை நாடகத்தின் ஏழு பகுதிகளிலும் 209 இசைக் கோர்வைகளைச் சேர்த்துள்ளார். அவை இந்துஸ்தானி மற்றும் கருநாடக இசை மற்றும் மெல்லிசையின் கலவையைக் கொண்டிருந்தன. ஆரம்ப காலகட்டத்தில், சங்கீத நாடகத்தில் இசை சவுத்ரா போன்ற மத நாடகங்கள் ஆதிக்கம் செலுத்தின.
# சங்கீத நாடகம்

## வரலாறு

### பொற்காலம்

சங்கீத நாடகத்தின் புதிய போக்கு மிக விரைவாக பிரபலமடைந்தது. பிரித்தானிய இராச்சியம் அப்போது இந்தியாவில் இருந்ததால், சங்கீத நாடகங்கள் ஆப்பெராக்களுடன் ஒப்பிடப்பட்டது. இதனால் உள்ளூர் மராத்தியர் ஒத்த பொழுதுபோக்குகளைக் கண்டனர். சங்கீத நாடகங்கள் துவக்கத்தில் முக்கியமாக மகாபாரதம் அல்லது இராமாயணம் புராணக் கதைகளை அடிப்படையாகக் கொண்டிருந்தது. எனவே அவை மக்களுடன் எளிதாக இணைந்தது. அவை முழுமையான காவியங்களை வெளிபடுத்தவில்லை. ஆனால் அவற்றில் உள்ள சிறிய கதைகள் மட்டுமே இடம்பெற்றன..  
சங்கீத நாடகங்கள் புகழ் மற்றும் வெற்றிபெற்றவுடன், புராணக் கருப்பொருள்களைக் கைவிட்டு, சமூகப் பிரச்சினைகளை பார்வையாளர்களிடம் கொண்டு வந்து மேடையில் சோதனை தொடங்கியது. உதாரணமாக, *சங்கீத சாரதா*, எழுபதுகளின் பிற்பகுதியில் இருந்த ஒரு வயதான, மனைவியை இழந்தவரைத் திருமணம் செய்து கொள்ள வேண்டிய ஒரு இளம் பெண்ணின் உணர்வுகளை சித்தரிப்பதன் மூலம், ஒரு சமூக செய்தியை வெளிப்படுத்தியது. கீசக வதம் போன்ற சில நாடகங்கள், பிரித்தானிய ஆட்சியாளர்களைத் தடைசெய்யும் அளவிற்கு தள்ளியது. திரௌபதியை அவமதிக்க முயன்ற மகாபாரதத்தில் வரும் தீய கதாபாத்திரமான கீசகனுடன் பிரித்தானியர்கள் ஒப்பிட்டப் பட்டனர். திரௌபதி அப்போது ஒடுக்கப்பட்ட பொதுவான இந்திய மக்களுடன் ஒத்ததாக இருந்தார்.  
1960களில், ஜித்தேந்திர அபிஷேக்கியின் வரவால் நாட்டிய சங்கீதத்தில் மற்றொரு திருப்பம் வந்தது. அவர் நாட்டிய சங்கீதத்தின் சிக்கலான அமைப்புக்கு எளிமையைப் பயன்படுத்திய பெருமைக்குரியவர் ஆவார்.
# சங்கீத நாடகம்

## வரலாறு

### நாடகங்கள்

ஜீ அரங்கங்களின் சமீபத்திய கதியர் கல்ஜத் குஸ்லி நாடகம் இசைத் திரைப்படங்களின் புதிய சகாப்தத்தைத் திறந்தது. இந்தப் படம் அதே பெயரைக் கொண்ட புகழ்பெற்ற நாடகத்தை அடிப்படையாகக் கொண்டது. இதன் இசையை ஜிதேந்திர அபிசேகி இசையமைத்து, வசந்த்ராவ் தேஷ்பாண்டே பாடியுள்ளார்.
# சங்கீத நாடகம்

## குறிப்பிடத்தக்க பங்களிப்புகள்

- சங்கீத நாடகங்களை நிறுவிய அன்னாசாகேப் கிர்லோசுகர், சங்கீத சௌபத்ரா, ராம்ராஜ்யவியோக் போன்ற பிற பிரபலமான நாடகங்களையும் வழங்கினார்.  
பால் காந்தர்வாவின் காந்தர்வ நாடக் மண்டலி; வாசுதோராவ் டோங்ரேவின் டோங்ரே மண்டலி; பண்டோபா குராவ் யவடேஸ்வர்க்கரின் வைகர் இசை மண்டலி; ஜானுபாவ் நிம்கர் மற்றும் கேசவ்ராவ் போசாலேவின் சுதேஷ்-ஹிதா-சிந்தக் மண்டலி, இது லலித்-கலதர்ஷா மண்டலமாக உருவானது; மற்றும் மாஸ்டர் தினநாத்தின் பால்வந்த் நாடக் மண்டலி ஆகியவை மகாராஷ்டிராவில் உருவாக்கப்பட்ட மற்ற முக்கிய செயல்திறன் நிறுவனங்களாகும்.  
- ஜெயமாலா ஷிலேதர் (1926-2013) - 1960 முதல் 1990 வரை பஞ்ச காலத்தில் ஜெயமாலா, அவரது கணவர் ஜெயராம் மற்றும் மகள்கள் கீர்த்தி மற்றும் லதா ஆகியோர் சங்கீத நாடகத்தை உயிரோடு வைத்திருந்தனர். 'ஏகாதியாச்சா நஷிப்', மும்பைச்சி மனசா ',' அனந்த்பாண்டி ', மற்றும் அபோகி உள்ளிட்ட 25 புதிய இசைக்கலைஞர்களை அவர்கள் தங்கள் நிறுவனமான மராத்தி ரங்கபூமி மூலம் அரங்கேற்றினர். இவர் பால் காந்தர்வாவின் வழிநடத்தப்பட்டு ஆதரிக்கப்படுபவராவார்.
# ஸ்கூட் ஏர்

## செல்லுமிடங்கள்

இந்நிறுவனம் சேவையளிக்கும் நகரங்களின் பட்டியல் இந்தியாவில் முக்கியமாகதிருச்சி,சென்னை,அமிருதசரசு, கோயம்புத்தூர்,ஐதராபாத்து (இந்தியா),திருவனந்தபுரம்,மற்றும் விசாகப்பட்டினம் ஆகிய இடங்களில் சேவைகள் செயல்படுகிறது. மேலும் இந்தோனேசியா,பாலி, புரூணை,பிலிப்பைன்ஸ்,ஹாங்காங், சீனா,தென்கொரியா, ஜப்பான், ஆஸ்த்திரேலியா, நியூஸிலாந்து, அமெரிக்கா ஆகிய நாடுகளுக்கும் விமான சேவையினை செயல்படுத்தி வருகின்றது..
# நம்பாலா கேசவ ராவ்

**நம்பாலா கேசவ ராவ் (Nambala Keshava Rao)** பொதுவாக பசவராஜ் அல்லது ககன்னா என்று அறியப்படும் இவர்மாவோயிய அரசியல்வாதியும் இந்திய கம்யூனிஸ்ட் கட்சியின் (மாவோயியம்) பொதுச் செயலாளரும் ஆவார். கட்சியின் மத்திய ராணுவ ஆணையத்தின் தலைவராக இருந்தார். 2018 நவம்பரில், முப்பால லட்சுமண ராவ் என்கிற கணபதி பதவி விலகிய பின்னர் இவர் கட்சியின் தளபதியாகவும் மற்றும் பொதுச் செயலாளராகவும் ஆனார்.
# நம்பாலா கேசவ ராவ்

## ஆரம்ப கால வாழ்க்கை

இராவ் ஆந்திராவின் சிறீகாகுளம் மாவட்டத்தின் ஜியானாபேட்டை கிராமத்தைச் சேர்ந்தவர் ஆவார். இவர் முன்னாள் சடுகுடு வீரர், இப்போது வாரங்கலின் தேசிய தொழில்நுட்ப நிறுவனம் என்று அழைக்கப்படும் பிராந்திய பொறியியல் கல்லூரியில் பி.டெக் தேர்ச்சி பெற்றார். இவர் இடதுசாரி மாணவர் அரசியலில் தீவிரமாக இருந்தார். மேலும் சிபிஐ-எம்எல் (மக்கள் போர்) உடன் இணைந்தார். இராவ் சிறீகாகுளத்தில் ஒரு முறை மட்டுமே1980 இல், தீவிர மாணவர் சங்கம் மற்றும் ராஷ்டிரிய சுயம்சேவாக் சங்கத்தின் மாணவர் பிரிவு அகில் பாரதிய வித்யார்த்தி பரிசத் ஆகிய இரண்டு மாணவர்கள் 'தொழிற்சங்கங்களுக்கும் இடையில் நடந்த மோதலின்போது கைது செய்யப்பட்டார். 1970களின் பிற்பகுதியில் இவர் விட்டுச் சென்ற தனது சொந்த கிராமத்தில் இவரது பெயரில் எந்த சொத்தும் இல்லை.
# நம்பாலா கேசவ ராவ்

## அரசியல் வாழ்க்கை

கொரில்லா யுத்தம் மற்றும் புதிய வடிவிலான ஐ.இ.டி.களின் பயன்பாடு ஆகியவற்றில் ராவ் வலுவான இராணுவ தந்திரங்களை ஆக்கிரமித்துள்ளார் என்று புலனாய்வு வட்டாரம் தெரிவித்துள்ளது. இவர் கள மூலோபாயத்தில் ஆக்கிரமிப்பு மட்டுமல்ல, மார்க்சியம்-லெனினிசம்-மாவோயிச சித்தாந்தத்திற்கு கடுமையாக உறுதியுடன் உள்ளார். இவர் 1970களில் இருந்து நக்சலைட்டு இயக்கத்துடன் தொடர்பு கொண்டிருந்தார். 1980இல் ஆந்திராவில் சிபிஐ (எம்எல்) மக்கள் போர் உருவானபோது, இவர் முக்கிய அமைப்பாளர்களில் ஒருவராக இருந்தார். கிழக்கு கோதாவரி மற்றும் விசாகப்பட்டினம் மாவட்டங்களுக்கௌள் நுழைந்த முதல் தளபதி இவர் ஆவார்.  
ராவ் மல்லோசுளா கொடேச்வர ராவ் என்கிற கிசன்ஜி, மல்லுஜோலா வேணுகோபால் மற்றும் மல்லா ராஜி ரெட்டி ஆகியோருடன் பஸ்தர் காடுகளில் தமிழீழ விடுதலைப் புலிகளின் முன்னாள் போராளிகள் குழுவிலிருந்து (எல்.டி.டி.இ) பதுங்கியிருந்த தந்திரோபாயங்கள் மற்றும் ஜெலட்டின் கையாளுதலில் பயிற்சி பெற்றார். 1992 இல், முன்னாள் இந்திய கம்யூனிஸ்ட் கட்சியின் (மார்க்சிச-லெனினிச) மக்கள் போரின் மத்திய குழுவின் உறுப்பினராகத் தேர்ந்தெடுக்கப்பட்டார். 2004 ஆம் ஆண்டில், இந்திய கம்யூனிஸ்ட் கட்சி (மார்க்சிஸ்ட்-லெனினிச) மக்கள் போர் மற்றும் மாவோயிஸ்ட் கம்யூனிஸ்ட் மையம் (எம்.சி.சி.ஐ) இணைப்பதன் மூலம் இந்திய கம்யூனிஸ்ட் கட்சி (மாவோயிஸ்ட்) (சிபிஐ (எம்)) உருவாக்கப்பட்டபோது, ராவ் கட்சியின் மத்திய இராணுவ ஆணையத் தலைவராகவும் மற்றும் பொலிட்பீரோ உறுப்பினராகவும் நியமிக்கப்பட்டார்.  
இராணுவ தந்திரோபாயங்கள் மற்றும் வெடிபொருட்களைப் பயன்படுத்துவதில் இவரது நிபுணத்தும் கொண்டுள்ளனர், குறிப்பாக மேம்பட்ட வெடிக்கும் சாதனங்களைப் பயன்படுத்துதல் . சத்தீசுகர், மகாராட்டிரா மற்றும் ஒடிசாவில் நடந்த அனைத்து முக்கிய மாவோயிச தாக்குதல்களுக்கும் இவர் பின்னால் இருப்பதாக சந்தேகிக்கப்படுகிறது. ஆந்திராவில் அரக்கு பள்ளத்தாக்கு என்ற இடத்தில் தெலுங்கு தேசம் கட்சித் தலைவர் கிடாரி சரவேசுவர் ராவ் கொல்லப்பட்டதே இதற்குக் காரணம் என்று காவல் வட்டாரங்கள் தெரிவிக்கின்றன. தான்டேவாடாவில் 2010 மாவோயிஸ்ட் தாக்குதலில் 76 மத்திய சேமக் காவல் வீரர்கள் கொல்லப்பட்டனர். ஜீராம் காட்டி தாக்குதல், இதில் முன்னாள் மாநில அமைச்சர் மகேந்திர கர்மா தேசிய புலனாய்வு முகமை இவரை பிடிப்பவருக்கு ரூ.10 லட்சம் பரிசு வழங்குவதாக அறிவித்தது. பிரகாஷ் என்ற கிருஷ்ணா அல்லது தாராபு நரசிம்ம ரெட்டி என்ற பெயரிலும் இவர் பிரபலமானார். 2018 நவம்பர் 10 அன்று, ராவ் கணபதியை சிபிஐ (மாவோயிஸ்ட்) புதிய பொதுச் செயலாளராக நியமித்துள்ளார்.
# சுரையா தியாப்ஜி

**சுரையா தியாப்ஜி** (*Surayya Tyabji*) (1919–1978) ஓர் இந்தியக் கலைஞர் ஆவார். இவர்,1931 ஆம் ஆண்டு இந்திய தேசிய காங்கிரசு கட்சியின் கொடியில் இருந்த நூற்புச் சக்கரத்தை மாற்றி, அசோக சிங்கத் தூபியின் தலைப்பகுதியிலிருக்கும் அசோகச் சக்கரத்தைச் சேர்ப்பதன் மூலம் தற்போதைய இந்திய தேசியக் கொடியை உருவாக்குவதில் உதவியவர்.
# சுரையா தியாப்ஜி

## பணிகள்

வரலாற்றாசிரியர் *திரெவர் ராய்லே* தனது 'தி லாஸ்ட் டேஸ் ஆஃப் தி ராஜ்' என்ற புத்தகத்தில் பத்ருதின் தியாப்ஜி தற்போதைய இந்திய தேசியக் கொடியின் இறுதி வடிவத்தை வடிவமைத்ததாக எழுதினார். ஆனால் சுதந்திர தினத்தன்று ஜவகர்லால் நேரு காரில் பறக்கவிடப்பட்ட முதல் கொடியை சுரையா தியாப்ஜிதான் உருவாக்கினார்.  
சுரையா, இந்திய அரசியலமைப்பு நிர்ணய மன்றத்தின் கீழ் பல்வேறு குழுக்களில் உறுப்பினராகவும் பணியாற்றியுள்ளார்.  
சுரையா தியாப்ஜியின் மளும், சமூக சேவகியும், வடிவமைப்பாளரும் மற்றும் சமூக ஆர்வலருமான இலைலா தியாப்ஜி 2018 இல் தனது தாயார் மற்றும் தந்தை இருவரும் கொடி வடிவமைப்பில் ஈடுபட்டதாகவும், நேருவால் இப்பணிக்கு அவர்கள் நியமிக்கப்பட்டதாகவும், தற்போதைய வடிவத்தில் தேசியக் கொடியை வடிவமைக்க இந்திய விடுதலை வீரரான பிங்கலி வெங்கையாவுக்கு உதவியாக இருந்ததாகவும் எழுதினார்.
# சுரையா தியாப்ஜி

## குடும்பம்

சுரையா தியாப்ஜி குலத்தைச் சேர்ந்தவர். 1937 முதல் 1941 வரை ஐதராபாத்தின் பிரதமராக பணியாற்றிய சர் அக்பர் ஐதாரியின் மருமகளும், முஸ்லீம் பெண்கள் கல்விக்காக போராடிய இந்திய சமூக சேவர் அமினா ஐதாரியின் பேத்தியும் ஆவார். சுரையா அரசு ஊழியரும், பிற்காலத்தில் அலிகார் முஸ்லிம் பல்கலைக்கழகத்தின் துணைவேந்தராகவும் பணியாற்றிய பத்ருதின் தியாப்ஜி என்பவரை மணந்தார்.
# 2020 புரூணையில் கொரோனாவைரசுத் தொற்று

12 சனவரி 2020 அன்று உலக சுகாதார அமைப்பு (WHO) சீனாவின், ஊபேய் மாகாணத்தின் தலைநகர் ஊகானில் 2019 ஆம் ஆண்டின் இறுதியில் கண்டுபிடிக்கப்பட்டது. அங்கு வசிக்கும் சிலருக்கு, காரணம் தெரியாத நுரையீரல் அழற்சி ஏற்பட்டது. தற்போது பயன்பாட்டில் உள்ள தடுப்பு மருந்துகள், சிகிச்சைகள் யாவும் பயனளிக்கவில்லை. இவ்வகை தீநுண்மி மக்களிடையே பரவியது, அத்துடன் அதன் பரவுதல் வீதம் (நோய்த்தொற்றின் வீதம்) 2020 சனவரி நடுப்பகுதியில் அதிகரிப்பதாகத் தோன்றியது.
# 2020 புரூணையில் கொரோனாவைரசுத் தொற்று

## காலவரிசை

3 மார்ச் 2020 அன்று, மலேசியாவின் கோலாலம்பூரில் இருந்து வந்த 53 வயதான நபருக்கு முதல் கொரோனாவைரசுத் தொற்று சுகாதார அமைச்சகம் உறுதிப்படுத்தியது.  
10 மார்ச் 2020 அன்று சுகாதார அமைச்சகம் கொரோனாவைரசுத் தொற்று மேலும் ஐந்து தொற்று உறுதி செய்து அறிவித்தது, மொத்தம் ஆறாக உயர்ந்தது. இந்த ஐந்து நபர்களும் முதல் வழக்கின் நெருங்கிய தொடர்புகள் மற்றும் டுடோங்கில் உள்ள தேசிய தனிமை மையத்தில் சிகிச்சைக்காக தனிமைப்படுத்தப்பட்டனர்.  
12 மார்ச் அன்று சுகாதார அமைச்சகம் மேலும் 14 புதிய தொற்று உறுதி செய்து அறிவித்தது மொத்த எண்ணிக்கை 25 ஆக உயர்ந்தது.
# 2020 புரூணையில் கொரோனாவைரசுத் தொற்று

## விநியோகம்

| **மொத்தம்** | 138 | 117 | 1 | } |
| --- | --- | --- | --- | --- |
| 1 | புருனே-முரா | 111 | 1 |  |
| 2 | பெலைட் | 21 | 0 |  |
| 3 | டுட்டோங் | 6 | 0 |  |
# 2020 புரூணையில் கொரோனாவைரசுத் தொற்று

## எதிர்வினைகள்

சனவரி இறுதியில் புருணே சீனாவிலிருந்து வரும் பயணிகளுக்கு சில கட்டுப்பாடுகளை அறிவித்தது. 1 பிப்ரவரி முதல் வரும் அனைத்து சர்வதேச பயணிகளுக்கும் கட்டாய சுகாதார பரிசோதனை செய்ய அறிவித்து.  
கொரோனா வைரசுத் தொற்றுநோய்க்கு பதிலளிக்கும் வகையில், கல்வி அமைச்சகம் 11 மார்ச் 2020 அனைத்து பள்ளிகூடங்கள் முதல் அரையாண்டு முடிவதாக அறிவித்தது.  
14 மார்ச் அன்று புருணே சுகாதார அமைச்சகம் 638 பேரை தனிமைப்படுத்தலுக்கான உத்தரவு பிறப்பித்தது.  
16 மார்ச் அன்று மத விவகாரங்கள் அமைச்சகம் நாட்டின் அனைத்து மசூதிகளுக்கும் ஒரு வாரம் மூடப்படுவதாக அறிவித்தது, மார்ச் 17 முதல் மார்ச் 23 வரை, இந்த நேரத்துடன் இணைந்த வெள்ளிக்கிழமை பிரார்த்தனைகள் இடைநிறுத்தப்பட்டது. இருப்பினும், பாங்கு அல்லது இசுலாமிய பிரார்த்தனை அழைப்புகள் நடத்தலாம்.
# வில்லியனூர் கொம்யூன்

**வில்லியனூர் கொம்யூன்** (*Villianur commune*), புதுச்சேரி மாநிலத்தின், புதுச்சேரி மாவட்டத்தில் உள்ள 5 கொம்யூன்களில் ஒன்றாகும். இது வில்லியனூர் தாலுகாவின் (வட்டம்) கீழ் வருகிறது. மண்ணாடிப்பட்டு கொம்யூன், வில்லியனூர் தாலுகாவின் கீழ் உள்ள மற்றொரு கொம்யூன் ஆகும்.
# வில்லியனூர் கொம்யூன்

## மக்கள் தொகை கணக்கெடுப்பு நகரங்கள்

*வில்லியனூர் கொம்யூனின்* கீழ் ஒரு மக்கள் தொகை கணக்கெடுப்பு நகரம் (வில்லியனூர்) மற்றும் ஒரு கிராம பஞ்சாயத்து (குரும்பாபேட்) உள்ளது.
# வில்லியனூர் கொம்யூன்

## பஞ்சாயத்து கிராமங்கள்

*வில்லியனூர் கொம்யூனின்* கீழ் 17 பஞ்சாயத்து கிராமங்கள் உள்ளன. அவை பின்வருமாறு:  
- அரியூர்
- கனுவாப்பேட்டை
- கூடப்பாக்கம்
- கோட்டைமேடு
- மணவெளி
- மங்கலம்
- ஓதியம்பேட்டை
- பிள்ளையார்குப்பம்
- பொரையூர் அகரம்
- மணகுப்பம்
- சாத்தமங்கலம்
- சேதராப்பட்டு
- சிவராந்தகம்
- சுல்தான்பேட்டை
- திருகாஞ்சி
- தொண்டமாநத்தம்
- உருவையாறு
# நெட்டப்பாக்கம் கொம்யூன்

**நெட்டப்பாக்கம் கொம்யூன்** (*Nettapakkam commune*), புதுச்சேரி மாநிலத்தின், புதுச்சேரி மாவட்டத்தில் உள்ள ஐந்து கொம்யூன்களில் ஒன்றாகும். இது பாகூர் வட்டத்தின் கீழ் வருகிறது.
# நெட்டப்பாக்கம் கொம்யூன்

## பஞ்சாயத்து கிராமங்கள்

*நெட்டப்பாக்கம் கொம்யூனின்* கீழ் உள்ள 11 பஞ்சாயத்து கிராமங்கள் உள்ளன.  
| 1 | நெட்டப்பாக்கம் | * நெட்டப்பாக்கம்,
* நடுநாயகபுரம்,
* மெட்டுத்தேரு,
* செம்படபேட்டை |
| --- | --- | --- |
| 2 | கல்மண்டபம்- பண்டசோழநல்லூர் | * கல்மண்டபம்,
* பண்டசோழநல்லூர்,
* வாடுவக்குப்பம்,
* அந்தரசிகுப்பம் |
| 3 | சூரமங்கலம் | * சூரமங்கலம் |
| 4 | ஏரிப்பாக்கம் | * ஏரிப்பாக்கம்,
* நத்தமேடு |
| 5 | கரியமாணிக்கம் | * கரியமாணிக்கம்,
* மொலப்பாக்கம் |
| 6 | மடுகரை (கிழக்கு) | * குருவம்பட்டு,
* குச்சிபாளையம்,
* ரங்கநாதன்பட்டு |
| 7 | மடுகரை (மேற்கு) | * மடுகரை |
| 8 | ஏம்பலம் | * ஏம்பலம் |
| 9 | செம்பியபாளையம் | * கம்பளிகாரன்குப்பம்,
* நத்தமேடு,
* புதுக்குப்பம்,
* செம்பியபாளையம் |
| 10 | கரிக்கலாம்பாக்கம் | * கரிக்கலாம்பாக்கம் |
| 11 | கோர்காடு | * கோர்காடு |
# ஏம்பலம்

**ஏம்பலம்** என்பது இந்தியாவின் புதுச்சேரி யூனியன் பிரதேசத்தில் உள்ள நெட்டப்பாக்கம் கொம்யூனில் உள்ள ஒரு பஞ்சாயத்து கிராமம் .
# ஏம்பலம்

## நிலவியல்

**ஏம்பலம்** எல்லைகளாக மேற்கில் நல்லாதூர் மற்றும் மனவெளி, வடக்கில் சாத்தமங்கலம், கிழக்கில் புதுகுப்பம் கிராமங்கள் உள்ளன.
# ஏம்பலம்

## போக்குவரத்து

**ஏம்பலம்** பாண்டிச்சேரியில் இருந்து 18 கி.மீ தொலைவில் உள்ளது. புதுச்சேரி - மடுகரை மற்றும் புதுச்சேரி - கரையாம்புதூர் இடையே இயங்கும் எந்த பஸ் மூலமும் ஏம்பலத்தை நேரடியாக அடையலாம்.
# ஏம்பலம்

## சாலை வசதிகள்

தவளகுப்பம் - ஏம்பலம் (RC-20) மாநில நெடுஞ்சாலை மற்றும் மங்கலம் - மடுகரை மாநில நெடுஞ்சாலை (RC-19) எம்பலம் வழியாக செல்கிறது.
# ஏம்பலம்

## அரசியல்

புதுச்சேரி மக்களவைத் தொகுதியின் அங்கமான ஏம்பலம், புதுச்சேரி யூனியன் பிரதேச சட்டமன்றத் தொகுதிகளில் ஒன்றாகும்.
# அரியாங்குப்பம் கொம்யூன்

**அரியாங்குப்பம் கொம்யூன்** (*Ariyankuppam commune*), புதுச்சேரி மாநிலத்தின், புதுச்சேரி மாவட்டத்தில் உள்ள 5 கொம்யூன்களில் ஒன்றாகும். புதுச்சேரி தாலுகாவின் கீழ் உள்ள ஒரே கொம்யூன் இதுவாகும். அரியாங்குப்பம் கொம்யூனில் 2 மக்கள் தொகை கணக்கெடுப்பு நகரங்கள் மற்றும் 9 பஞ்சாயத்து கிராமங்கள் உள்ளன.  
அரியாங்குப்பம், புதுச்சேரியின் இரண்டு முக்கிய சுற்றுலா இடங்களைக் கொண்டுள்ளது:
- அரிக்கமேடு, ஒரு தொல்பொருள் தளம்
- சுண்ணாம்பு ஆறு படகு மாளிகை
# அரியாங்குப்பம் கொம்யூன்

## கொம்யூன் வார்டுகள்

| 1 | அரியாங்குப்பம் (மேற்கு) | கிராமம் | * அருந்ததிபுரம்,
* டோல்கேட்,
* நோனாங்குப்பம் |
| --- | --- | --- | --- |
| 2 | அரியாங்குப்பம் | நகரம் | * அரியாங்குப்பம் |
| 3 | காக்காயன் தோப்பு | கிராமம் | * காக்காயன் தோப்பு,
* மஞ்சலை,
* காஃபர் நகர் |
| 4 | வீராம்பட்டினம் | கிராமம் | * பெரிய வீராம்பட்டினம்,
* சின்ன வீராம்பட்டினம் |
| 5 | மணவெளி | நகரம் | * மணவெளி,
* ஓடவெளி |
| 6 | தவளக்குப்பம் | கிராமம் | * தவளக்குப்பம்,
* எடையார்பாளையம்,
* நானமேடு |
| 7 | பூரணாங்குப்பம் | கிராமம் | * பூரணாங்குப்பம் |
| 8 | நல்லவாடு | கிராமம் | * நல்லவாடு,
* புதுக்குப்பம் |
| 9 | ஆண்டியார்பாளையம் | கிராமம் | * ஆண்டியார்பாளையம்,
* காசன்திட்டு,
* கொருக்கமேடு,
* பிள்ளையார்திட்டு,
* தனம்பாளையம் |
| 10 | அபிஷேகப்பாக்கம் | கிராமம் | * அபிஷேகப்பாக்கம்,
* தேடுவார்நத்தம் |
| 11 | திம்மநாயக்கன் பாளையம் | கிராமம் | * திம்மநாயக்கன் பாளையம் |
# மண்ணாடிப்பட்டு கொம்யூன்

**மண்ணாடிப்பட்டு கொம்யூன்** (*Mannadipattu Commune*), புதுச்சேரி மாநிலத்தின், புதுச்சேரி மாவட்டத்தில் உள்ள வில்லியனூர் வட்டத்தில் உள்ளது. விடுதலைக்கு முன், தற்காலிக ஐக்கிய அரசாங்கத்தால், 1954 ஏப்ரல் 12 அன்று முதலில் **திருபுவனை கொம்யூன்** என்று அழைக்கப்பட்டது, பின்னர் **மண்ணாடிப்பட்டு கொம்யூன்** என்று மறுபெயரிடப்பட்டது.
# மண்ணாடிப்பட்டு கொம்யூன்

## பஞ்சாயத்து கிராமங்கள்

*மண்ணாடிப்பட்டு கொம்யூனின்* கீழ் 16 பஞ்சாயத்து கிராமங்கள் உள்ளன. அவைகள்:  
- செட்டிப்பட்டு
- கலிதீர்த்தாள்குப்பம்
- காட்டேரிகுப்பம்
- கொடத்தூர்
- கூனிச்சம்பட்டு
- மதகடிப்பட்டு
- மண்ணாடிப்பட்டு
- சந்தை புதுக்குப்பம்
- சன்னியாசிக்குப்பம்
- செல்லிப்பட்டு
- சோரப்பட்டு
- சுத்துக்கேணி
- திருபுவனை
- திருக்கனூர்
- திருவாண்டார்கோயில்
- புராணசிங்குப்பாளையம்/பி.எஸ். பாளையம்
# திருக்காமீஸ்வரர் கோயில்

**திருக்காமீஸ்வரர் கோயில்** (கோகிலாம்பாள் உடனுறை திருக்காமீஸ்வரர் கோயில் அல்லது வில்லியனூர் பெரிய கோயில் என்றும் அழைக்கப்படுகிறது.) என்பது தென்னிந்திய யூனியன் பிரதேசமான புதுச்சேரியில் உள்ள வில்லியனூரில் அமைந்துள்ளது.  
இந்த கோயில் வளாகம் இரண்டு ஏக்கர் பரப்பளவைக் கொண்டுள்ளது மற்றும் அதன் அனைத்து கோபுரங்களும் சிறப்பாக வடிவமைக்கப்பட்டுள்ளது. இந்த கோவிலில் ஏராளமான சன்னதிகள் உள்ளன, திருக்கமீஸ்வரர், அவரது துணைவியார் கோகிலாம்பள் அம்மன் மற்றும் திருமால் ஆகியோரின் சன்னதிகள் மிக முக்கியமானவை.  
இந்த கோவிலில் தினசரி ஆறு கால பூஜைகள் தவறாமல் நடைபெறுகின்றன. தமிழ் மாதமான *வைகாசி*(மே-ஜுன்) முக்கிய திருவிழவான தேரோட்டம் நடைபெறும்.  
இக்கோவில் வளாகம் சோழர்களால் கட்டப்பட்டதாக நம்பப்படுகிறது, பின்னர் பல்வேறு ஆளும் வம்சங்களிலிருந்து சேர்க்கப்பட்டது. நவீன காலங்களில், இந்த கோயில் புதுச்சேரி அரசாங்கத்தினால் பராமரிக்கப்பட்டு நிர்வகிக்கப்படுகிறது.
# திருக்காமீஸ்வரர் கோயில்

## தலவரலாறு

முன்னொரு காலத்தில் பிரம்மனுக்கும், விஷ்ணுவுக்கும் தங்களில் யார் பெரியவர் என்ற போட்டி ஏற்பட்டது. இதனால் இருவரும் சிவனிடம் சென்று முறையிட்டனர். சிவன், தனது அடியையும் முடியையும் யார் முதலில் தரிசிக்கிறார்களோ அவரே பெரியவர் என்று கூறினார். இதில் பிரம்மன் செய்த தவறால் அவருக்கு சாபம் ஏற்பட்டது. வருத்தப்பட்ட பிரம்மன் சிவனிடம் தனது பாவத்தை போக்கும்படி வேண்டினார். சிவனும், *தொண்டை நாட்டில் முத்தாறு நதிக்கரையில் வில்வ வனம் படைத்து சிவ பூஜை செய்தால் சாபம் நீங்கும்* என கூறி மறைந்தார். பிரம்மனும் சிவன் கூறியபடி பிரம்ம தீர்த்தம் உண்டாக்கி இத்தலத்தில் சிவ பூஜை செய்து சாபத்திலிருந்து விடுபட்டார்.  
கோயில் கட்டமைப்பு 12 ஆம் நூற்றாண்டில் கட்டப்பட்டதாக நம்பப்படுகிறது, பின்னர் சேர்க்கைகள் இடைக்கால சோழர்கள் மற்றும் விஜயநகர பேரரசால் கட்டப்பட்டவை., அதே நேரத்தில் தற்போதைய அமைப்பு 16 ஆம் நூற்றாண்டில் கட்டப்பட்டது. நாராயண சம்புவராயர் (1339-63) என்பவர் சுமார் நிலம் நன்கொடை அளித்ததாக கல்வெட்டுகள் உள்ளன. கோயிலுக்கு மற்றும் அது ஒசுடு ஏரியால் பாசனம் செய்யப்பட்டது. 1961 ஆம் ஆண்டு மதிப்பீட்டின் படி, கோவிலில் உள்ள நகைகளின் மதிப்பு, .
# திருக்காமீஸ்வரர் கோயில்

## கட்டிடக்கலை

புதுச்சேரி - விழுப்புரம் பிரதான சாலையில் உள்ள வில்லியானூரில் திருகாமீஸ்வரர் கோயில் அமைந்துள்ளது. இந்த கோவிலில் தெற்கே ஒரு மொட்டை கோபுரம் உள்ளது, மற்ற அனைத்து கோபுரங்களும் சிறப்பாக கிரானைட் கற்களால் கட்டப்பட்டுள்ளது. கிழக்கு நோக்கி உள்ள சன்னதியில் திருக்காமீஸ்வரரின் உருவத்தை லிங்கம் வடிவத்தில் தரிசிக்கலாம். தெற்கு நோக்கி அமைந்திருக்கும் கோகிலம்பா அம்மானின் சன்னதி முதல் பிரகாரத்தில் அமைந்துள்ளது. தென்னிந்தியாவின் பிற சிவன் கோயில்களைப் போலவே, விநாயகர், முருகன், நவகிரக, சண்டேகேஸ்வர மற்றும் துர்கா சன்னதிகளும் பிரகாரத்தின் சுற்றுவட்டாரத்தில் அமைந்துள்ளன. இரண்டாவது பிரகாரத்தில் கோயில் குளமும், தோட்டமும் உள்ளன.
# திருக்காமீஸ்வரர் கோயில்

## முக்கிய திருவிழாக்கள்

தினசரி *பூஜைகள்* மூன்று முறை செய்யப்படுகின்றன. அவை, காலை 8:00 மணிக்கு *காலசந்தி* பூஜை, 12:00 மணிக்கு *உச்சிகல பூஜை, மாலை* 6:00 மணிக்கு *காலசந்தி* பூஜை. ஒவ்வொரு சடங்கிலும் நான்கு படிகள் உள்ளன: *அபிஷேகம்*, அலங்காரம், *நைவேதம்* மற்றும் தீபாராதனை. மற்ற சிவன் கோயில்களைப் போல், கோயிலில் எண்ணெயால் அபிஷேகம் செய்யப்படுவதில்லை. அனைத்து வாரங்களும் சோமவாரம், வெள்ளிக்கிழமை பூஜையும், *பிரதோஷம்*, *அம்மாவாசை*, *கிருதிகை*, *பௌர்ணமி* மற்றும் *சதுர்த்தி பூஜைகளும் சிறப்பனவை* . தமிழ் மாதமான *ஆடியில்*(ஜூலை - ஆகஸ்ட்) பிரம்மோத்ஸவம் கொண்டாடப்படும் மிக முக்கியமான நிகழ்வாகும்.
# புதுச்சேரியின் கொம்யூன்களின் பட்டியல்

**புதுச்சேரி**யில் (*Puducherry*) 10 கொம்யூன்கள் உள்ளன. இவற்றுள் ஐந்து கொம்யூன்கள் புதுச்சேரி மாவட்டத்திலும் ஐந்து கொம்யூன்கள் காரைக்கால் மாவட்டத்திலும் உள்ளன.  
புதுச்சேரி மூன்று கோட்டங்கள், ஐந்து நகராட்சிகள், பத்து கொம்யூன்களைக் கொண்டுள்ளது. பத்து கொம்யூன்களும் 98 கிராம ஊராட்சிகளாகப் பிரிக்கப்பட்டுள்ளன. கொம்யூன்களின் நிர்வாகக்கட்டுப்பாடு புதுச்சேரி அரசின் உள்ளாட்சித்துறையின்கீழ் உள்ளது. ஒரு கொம்யூனின் நிர்வாகத் தலைவர் ஆணையராவார். கொம்யூன் அலுவலங்களில் பிறப்பு/இறப்புகள் பதிவுகளுடன் குறிப்பிட்ட சில அனுமதிச்சீட்டுகளும் வழங்கப்படுகின்றன.
# புதுச்சேரியின் கொம்யூன்களின் பட்டியல்

## கொம்யூன்களின் பட்டியல்

### புதுச்சேரி மாவட்டம்

புதுச்சேரி மாவட்டம் இரண்டு வட்டாரங்கள் (blocks), ஐந்து கொம்யூன்கள் மற்றும் 71 ஊராட்சிகள், அடங்கியது.
# புதுச்சேரியின் கொம்யூன்களின் பட்டியல்

## கொம்யூன்களின் பட்டியல்

### புதுச்சேரி மாவட்டம்

#### அரியங்குப்பம் வட்டாரம்

அரியாங்குப்பம் வட்டாரத்தில் மூன்று கொம்யூன்கள் உள்ளன:
- அரியாங்குப்பம் கொம்யூன் - 11 ஊராட்சிகள்
- பாகூர் கொம்யூன் - 15 ஊராட்சிகள்
- நெட்டப்பாக்கம் கொம்யூன் - 11 ஊராட்சிகள்
# புதுச்சேரியின் கொம்யூன்களின் பட்டியல்

## கொம்யூன்களின் பட்டியல்

### புதுச்சேரி மாவட்டம்

#### வில்லியனூர் வட்டாரம்

வில்லியனூர் வட்டாரத்தில் இரண்டு கொம்யூன்கள் உள்ளன:
- வில்லியனூர் கொம்யூன் - 18 ஊராட்சிகள்
- மண்ணாடிப்பட்டு கொம்யூன் - 16 ஊராட்சிகள்
# புதுச்சேரியின் கொம்யூன்களின் பட்டியல்

## கொம்யூன்களின் பட்டியல்

### காரைக்கால் மாவட்டம்

காரைக்கால் மாவட்டம் ஒரு வட்டாரம், ஐந்து கொம்யூன்கள், 27 ஊராட்சிகள் கொண்டது.
# புதுச்சேரியின் கொம்யூன்களின் பட்டியல்

## கொம்யூன்களின் பட்டியல்

### காரைக்கால் மாவட்டம்

#### காரைக்கால் வட்டாரம்

காரைக்கால் வட்டாரத்திலுள்ள ஐந்து கொம்யூன்கள்:
- கோட்டுச்சேரி கொம்யூன் - 5 ஊராட்சிகள்
- நெடுங்காடு கொம்யூன் - 4 ஊராட்சிகள்
- நிரவி கொம்யூன் - 4 ஊராட்சிகள்
- திருநள்ளாறு கொம்யூன் - 9 ஊராட்சிகள்
- திருமலைராயன்பட்டினம் கொம்யூன் - 5 ஊராட்சிகள்
# உயர் செயல்திறன் கலப்பின சுழற்சி

**உயர் செயல்திறன் கலப்பின சுழற்சி** *(High-efficiency hybrid cycle)* என்பது ஓட்டோ சுழற்சி, டீசல் சுழற்சி , அட்கின்சன் சுழற்சி மற்றும் ரேங்கின் சுழற்சி ஆகியவற்றின் கூறுகளை இணைக்கும் ஒரு புதிய 4-வீச்சு வெப்ப இயக்கவியல் சுழற்சி ஆகும்.  
மூன்றாவது தலைமுறை வடிவமைப்பு நீர்ம உந்துதண்டு இயந்திரம் தற்போது வளர்ச்சியில் இருக்கிறது. இந்த இயந்திரம் மட்டுமே உயர் செயல்திறன் கலப்பின சுழற்சியின் அடிப்படையில் வடிவமைக்கப்பட்ட ஒரே இயந்திரமாகும். இது ஒரு சுழல் எரிதல் வகை இயந்திரமாகும்.
# ஜெயபால் ரெட்டி

**சுதினி ஜெய்பால் ரெட்டி (Sudini Jaipal Reddy)** (பிறப்பு: 1942 சனவரி 16 - இறப்பு: 2019 சூலை 28 ) இவர் இந்திய அரசியல்வாதி ஆவார். இவர் ஐந்து முறை இந்திய மக்களவையில் நாடாளுமன்ற உறுப்பினராக இருந்தார். தெலங்காணாவின் செவெல்லா தொகுதியை பிரதிநிதித்துவப்படுத்திய இவர் இந்திய தேசிய காங்கிரசில் உறுப்பினராக இருந்தார். 1998ஆம் ஆண்டில் ஐ. கே. குஜ்ரால் அமைச்சரவையில் மத்திய தகவல் மற்றும் ஒளிபரப்பு அமைச்சராக பணியாற்றினார். 1999இல் இவர் 21 ஆண்டுகளுக்குப் பிறகு இந்திய தேசிய காங்கிரசுக்கு திரும்பினார். 2004ஆம் ஆண்டில் மிரியலகுடா மக்களவைத் தொகுதியில் இருந்து 14 வது மக்களவைக்கு மீண்டும் தேர்ந்தெடுக்கப்பட்டார். பின்னர் இவர் மத்திய தகவல் மற்றும் ஒளிபரப்பு அமைச்சராகவும், ஐக்கிய முற்போக்குக் கூட்டணி -1 இல் மத்திய நகர்ப்புற மேம்பாட்டு அமைச்சராகவும் பணியாற்றினார். 2009ஆம் ஆண்டில் இவர் செவெல்லா தொகுதியில் இருந்து 15 வது மக்களவைக்கு மீண்டும் தேர்ந்தெடுக்கப்பட்டார். மேலும் மத்திய நகர்ப்புற மேம்பாட்டு அமைச்சராகவும், மத்திய பெட்ரோலிய மற்றும் இயற்கை எரிவாயு அமைச்சராகவும் பணியாற்றினார். 2014 அக்டோபர் 29, முதல் 2014 மே 18 வரை இந்திய அறிவியல் மற்றும் தொழில்நுட்ப அமைச்சகத்தின் மத்திய அமைச்சராக இருந்தார்.
# ஜெயபால் ரெட்டி

## தனிப்பட்ட வாழ்க்கை

ரெட்டி தெலங்காணா மாநிலத்தின் நல்கொண்டா மாவட்டத்தில் சந்தூர் மண்டலத்தில் உள்ள நெர்மட்டா என்ற கிராமத்தில் பிறந்தார். ஆனால் உண்மையில் தெலங்காணாவின் மகபூப்நகர் மாவட்டத்தின் மட்குலாவைச் சேர்ந்தவராவார். இவர் பிறந்து 18 மாதத்தில் இளம்பிள்ளை வாத நோயால் பாதிக்கப்பட்டார். மேலும் நடக்க ஊன்றுக்கோலைப் பயன்படுத்தினார்.  
ஐதராபாத்தின் உசுமானியா பல்கலைக்கழகத்தில் முதுகலைப் பட்டம் பெற்ற இவர் ஒரு விவசாயியாக இருந்தார். இவர் 1960 மே 7 அன்று லட்சுமி என்பவரை மணந்தார். இத்தம்பதியருக்கு இரண்டு மகன்கள் மற்றும் ஒரு மகள் உள்ளனர்.
# ஜெயபால் ரெட்டி

## தொழில்

ரெட்டி தனது கல்லூரி வாழ்க்கையில் ஒரு மாணவர் தலைவராக இருந்தார். 1970களில் இவர் இந்திய தேசிய காங்கிரசில் சேர்ந்தார். ஆந்திராவில் கல்வகூர்த்தி தொகுதியின் சட்ட மன்ற உறுப்பினரானார்.  
ரெட்டி 1969 மற்றும் 1984க்கு இடையில் ஆந்திராவின் கல்வகூர்த்தியின் சட்ட மன்ற உறுப்பினராக நான்கு முறை இருந்தார். தென்னிந்தியாவிலிருந்து முதன்முதலில் இந்த விருதை அடைந்த இளைய நாடாளுமன்ற உறுப்பினர் ஆவார்.
# ஜெயபால் ரெட்டி

## தொழில்

### எண்ணெய் அமைச்சகத்திலிருந்து அகற்றுதல்

ஐக்கிய முற்போக்குக் கூட்டணி II வது அரசாங்கத்தின் கடைசி அமைச்சரவை மறுசீரமைப்பு 2012 அக்டோபர் 28 அன்று நடந்தது. ரிலையன்ஸ் நிறுவனத்திற்கு எரிவாயு ஒதுக்கீடு மற்றும் ரிலையன்ஸ் கோரிக்கைகளை ஏற்க மறுத்ததில் வேறுபாடு ஏற்பட்டதால் ரெட்டி தனது தற்போதைய அமைச்சகத்திலிருந்து அறிவியல் மற்றும் தொழில்நுட்ப அமைச்சகத்திற்கு மாற்றப்பட்டார். பாரதிய ஜனதா கட்சி, சமாஜ்வாதி கட்சி, ஆம் ஆத்மி கட்சி சமாஜ்வாதி கட்சி உள்ளிட்ட எதிர்க்கட்சிகள், பெருநிறுவன நிறுவனங்களின் அழுத்தம் காரணமாக, குறிப்பாக ரிலையன்ஸ் நிறுவன குழுமத்தின் அழுத்தம் நீக்கப்பட்டதாகக் கூறினார். இருப்பினும் இவர் அந்தக் கூற்றுக்களை மறுத்து, தான் புதிய அமைச்சகத்தைப் புரிந்து கொள்ள வேண்டும் என்று கூறினார்.
# ஜெயபால் ரெட்டி

## இறப்பு

ரெட்டி நிமோனியாவால் பாதிக்கப்பட்டு ஐதராபாத்தில் உள்ள கச்சிபவுலியின் ஏ.ஐ.ஜி மருத்துவமனையில் 2019 சூலை 28 அன்று இறந்தார்.
# இனிகி சூறாவளி

**இனிகி சூறாவளி** (**Hurricane Iniki**; ஹவாய் மொழியில் பொருள்:*வலுவான, குத்திக்கிழிக்கும் காற்று*) என்பது, பதிவுசெய்யப்பட்ட வரலாற்றில் ஐக்கிய அமெரிக்காவின் ஹவாய் மாநிலத்தைத் தாக்கிய ஆற்றல் மிக்க சூறாவளியாகும். வலுமிக்க 1990–1995 எல் நீனோவின்போது, செப்டம்பர் 5, 1992 அன்று உருவான இனிகி, அப் பருவத்தைச் சேர்ந்த பதினொரு நடு பசிபிக் வெப்பமண்டலச் சூறாவளிகளில் ஒன்றாகும். செப்டம்பர் 8 அன்று இது வெப்ப மண்டலப் புயல் நிலையை அடைந்து மறுநாள் சூறாவளியாகத் தீவிரமடைந்தது.வடக்குநோக்கித் திரும்பிய பின், செப்டம்பர் 11 அன்று கவாய் தீவைத் தாக்கியது; அப்போது 145 மைல் வேகத்தில் காற்று வீசியது. மேலும் சாஃபிர்-சிம்ப்சன் சூறாவளி அளவுகோளில் வகை 4 நிலையை அடைந்தது. காட்டில் வீசியெறியப்பட்ட அனிமோமீட்டர் ஒன்று 225 எனக் காட்டியது. 1982 பருவத்தில் இவா சூறாவளிக்குப் பின் ஹவாய் மாநிலத்தைத் தாக்கிய முதல் சூறாவளி இதுவாகும். மேலும் 1959 இல் வந்த டாட் சூறாவளிக்குப் பின்னர் ஏற்பட்ட முதல் பெரிய சூறாவளியாகும். செப்டம்பர் 13 அன்று ஹவாய் மற்றும் அலாஸ்கா இடையே இனிகி மறைந்தது.  
இனிகியால் ஆறு உயிரிழப்புகளும் ஏறத்தாழ $ 310 கோடி (1992 நிலவரப்படி) பொருளிழப்பும் ஏற்பட்டன. இதனால் ஹவாய் வரலாற்றில் அதிக இழப்பு ஏற்படுத்திய இயற்கைப் பேரழிவாகவும் அதிக இழப்பு ஏற்படுத்திய இரண்டாவது பசிபிக் சூறாவளியாகவும் விளங்கியது. இதற்கு 18 நாள்கள் முன்புதான் அக் காலகட்டத்தில் ஆகப்பெரிய இழப்பு ஏற்படுத்திய வெப்பமண்டலப் புயலான சூறாவளி ஆண்ட்ரூ, புளோரிடாவைத் தாக்கியிருந்தது.  
நடு பசிபிக் சூறாவளி மையம் (CPHC), வெப்பமண்டலச் சூறாவளி எச்சரிக்கைகள் மற்றும் கண்காணிப்புகளை 24 மணி நேரத்திற்கு முன்பே வழங்கத் தவறிவிட்டது. முன்கூட்டியே எச்சரிக்கை இல்லாத போதிலும், ஆறு இறப்புகள் மட்டுமே நிகழ்ந்தன. கவாயில் ஆகப்பெரிய சேதம் விளைந்தது. அங்கு 1,400-க்கும் மேற்பட்ட வீடுகளை அழிந்தன. 5,000 க்கும் மேற்பட்டவை கடும் சேதமடைந்தன. புயலின் கண்பகுதிப் பாதையில் நேரடியாக இல்லாவிடினும், ஓஹு தீவு, காற்று மற்றும் புயல் எழுச்சியால் மிதமான சேதத்தை சந்தித்தது.
# இனிகி சூறாவளி

## தாக்கம்

### கவாய்

கவாய் தீவை இனிகி தாக்குமுன் அமெரிக்கத் திரை இயக்குநர் ஸ்டீவன் ஸ்பில்பேர்க், தன் ஜுராசிக் பார்க் படத்தின் இறுதி நாள் படப்பிடிப்புக்குத் தயாராகிக் கொண்டிருந்தார்.இனிகி கவாயைக் கடக்கையில் அவரும் அவரது படக்குழுவினருள் 130 பேரும் ஒரு விடுதியில் பாதுகாப்பாகத் தங்கியிருந்தனர். ஸ்பில்பேர்க்கின் கூற்றுப்படி, *ஒவ்வொரு கட்டமைப்பும் உருக்குலைந்திருந்தது; கூரைகளும் சுவர்களும் பிளவுண்டன; கண்ணுக்கெட்டியவரை தொலைபேசிக் கம்பங்களும் மரங்களும் சாய்ந்திருந்தன.* ஒரு வெப்பமண்டலச் சூறாவளி முதன்மைப் பங்கு வகிக்கும் இப் படத்தின் ஒரு பகுதியாக, கவாயின் கடலோரச் சுவர்கள் இனிகியால் இடிபடும் காட்சிகளை ஸ்பில்பேர்க் உள்ளடக்கினார். விடுதியின் அண்மைச் சாலைகளிலிருந்த சில சிதைவுகளை அகற்ற படக்குழுவினர் உதவினர்.
# காமுடி

**காமுடி** (**Khamudi** - **Khamudy**) எகிப்தின் இரண்டாம் இடைநிலைக் காலத்தின் போது பண்டைய வடக்கு எகிப்தை ஆண்ட 15-ஆம் வம்சத்தின் எகிப்தியர் அல்லாத ஐக்சோஸ் இறுதி ஆட்சியாளர் ஆவார். காமுடி கிமு 1534 முதல் கிமு 1522 முடிய 12 ஆண்டுகள் எகிப்தின் பார்வோனாக அரசாண்டார்.
# காமுடி

## முத்திரைகள்

பண்டைய அண்மை கிழக்கின் தற்கால லெபனான் நாட்டின் பைப்லோஸ் நகரத்தில் கிடைத்த களிமண் உருளை முத்திரையில் பிலிஸ்திய ஐக்சோஸ் வம்ச பார்வோன் காமுடியின் பெயரும் பொறிக்கப்பட்டிருந்தது.
# காமுடி

## இதனையும் காண்க

- பண்டைய எகிப்திய அரசமரபுகள்
- பாரோக்களின் பட்டியல்
# பூர்ணாத்திரேயசர் கோயில்

**ஸ்ரீ பூர்ணாத்திரேயசர் கோயில்** (*Sree Poornathrayeesa Temple*, மலையாளத்தில்: ശ്രീ പൂര്ണ്ണത്രയീശ ക്ഷേത്രം) என்பது கேரளத்தின், கொச்சி, திருப்பூணித்துறையில் அமைந்துள்ள ஒரு விஷ்ணு கோயில் ஆகும். கொச்சி இராச்சிய அரச குடும்பத்தின் 8 அரச கோவில்களில் இது முதன்மையானது. இந்தக் கோயில் கேரளத்தின் மிகப் பெரிய கோயில்களில் ஒன்றாகக் கருதப்படுகிறது. இந்த தெய்வம் கொச்சினின் தேசிய தெய்வமாகவும், திருப்பூத்துறையின் காவல் தெய்வமாகவும் கருதப்பட்டது. எனவே இந்தக் கோயிலில் நடக்கும் விருச்சிகோத்சவ விழாவில் 40 க்கும் மேற்பட்ட யானைகள் கலந்துகொள்கின்றன. பூர்ணசந்திர ஈசர் யானைகளை விரும்புபவராக கருதப்படுவதால், யானைகளின் உரிமையாளர்கள் பலர் பணத்தை எதிர்பார்க்காமல் யானைகளை உறசவத்திற்கு அனுப்புகின்றனர்.  
இந்த கோயில் ஆண்டுதோறும் நடக்கும் *உற்வங்கள்* அல்லது பண்டிகைகளுக்கும் பிரபலமானது. கோயில் விழாவானது ஒவ்வொரு ஆண்டும் விருச்சிகம் மாதத்தில் (நவம்பர்-திசம்பர்) *விருச்சிகோற்சவம்* என்ற பெயரில் நடத்தபடுகிறது. மேலும் இந்த விருச்சிகோற்சவம் விழாவானது உலகின் மிகப் பெரிய கோயில் திருவிழாவாகும். இக்கோயில் இறைவன் "சந்தனா கோபால மூர்த்தி" வடிவத்தில் உள்ள மகா விஷ்ணு என்பதால், குழந்தையில்லாதவர்கள் குழந்தை வரம்வேண்டி இங்கு வழிபட வருதல் வழக்கமாக உள்ளது.
# சுவப்னில் தோப்படே

**சுவப்னில் தோப்படே** *(Swapnil Dhopade)* இந்தியாவைச் சேர்ந்த சதுரங்க கிராண்டு மாசுட்டர் ஆவார். இவர் 1990 ஆம் ஆண்டு அக்டோபர் மாதம் 5 ஆம் நாள் பிறந்தார். 2016 ஆம் ஆண்டு விதர்பா பிராந்தியத்திலிருந்து உருவான முதல் கிராண்டு மாசுட்டர், மகாராட்டிரத்திலிருந்து உருவான ஐந்தாவது கிராண்டு மாசுட்டர் என்ற பெருமைக்கு உரியவரானார் In 2017, he shared 3rd place with a score of 6.5/9 at the Isle of Man International Masters tournament.. 2017 ஆம் ஆண்டு சுவிட்சர்லாந்து நாட்டில் நடைபெற்ற பன்னாட்டு சதுரங்க மாசுட்டர்கள் இடையிலான இசுலே சதுரங்கப் போட்டியில் 6.5 / 9 புள்ளிகள் எடுத்து 3 வது இடத்தைப் பகிர்ந்து கொண்டார். 2019 ஆம் ஆண்டு உலக அணி சாம்பியன் பட்டப் போட்டியில் பங்கேற்ற இந்திய பெண்கள் அணியின் பயிற்சியாளராக இருந்தார். இவரது உச்சமான தரப்புள்ளி மதிப்பீடு 2545 ஆகும்.